Broers vas na hulle glo metrolid aanvalTwee broers is in hegtenis geneem nadat hulle glo ŉ lid van die Germiston-metropolisie aangeval het. Hoofsupt. Wilfred Kgasago, woordvoerder van die Ekurhuleni-metropolisie, sê die beampte is Woensdagaand aangeval terwyl hy ŉ man vir die besit van dwelms probeer in hegtenis neem het. Kgasago sê metropolisiebeamptes het die man voor ŉ internetkafee voorgekeer en ŉ onwettige middel in sy besit gevind. Die man het by die internetkafee ingehardloop en die beampte het hom gevolg. Die man se broer was ook in die internetkafee en het die beampte begin aanrand. Die metropolisiebeampte se neus en oogbank is gebreek en hy is Donderdagaand by die Union-hospitaal in Alberton geopereer. Die twee broers is in hegtenis geneem en sal Vrydag in die Germiston-landdroshof verskyn op aanklag van die besit van ŉ onwettige middel en aanranding.